Case ID: 1091523
Sentence 1: İşin halları: Məhkəmənin hökmünə əsasən Məhkum xx xxxx 2017-ci il tarixdə, saat 19:00 radələrində tanışları X11, X14, X18 və X10 birlikdə tibbi spirti suya qatıb spirtli içki düzəldərək, əvvəlcə Bakı şəhəri, Suraxanı rayonu, Əmircan qəsəbəsi, Malik Mustafayev küçəsi 20 nömrəli binanın qarşısında yerləşən besedkada, daha sonra isə həmin binanın 24 nömrəli mənzilində içki məclisi təşkil edərək birlikdə spirtli içki qəbul etmiş, həmin gün saat 21.00 radələrində içki məclisinin bitməsinə görə X, X1 və X2in oradan çıxaraq evlərinə getməsinə baxmayaraq, orta dərəcəli sərxoşluq vəziyyətində olan və evin qonaq otağındakı stulda yatmış vəziyyətdə olan x3i təxminən saat 23:00 radələrində yuxudan oyadaraq onun da evinə getməsini tələb etdikdə, sonuncunun ondan borc pul istəməsi, pulu olmadığı təqdirdə telefonunu sataraq ona lazım olan pulu verməsini bildirməsi, habelə ünvanına nalayiq ifadələr işlətməsini bəhanə edib cüzi səbəbdən sonuncunu xuliqanlıq niyyəti ilə qəsdən öldürmək qərarına gəlmiş və bu niyyətini həyata keçirmək üçün x3in bərk sərxoş vəziyyətində olmaqla aşkar surətdə köməksiz vəziyyətdə olması və ona müqavimət göstərmək imkanından məhrum olmasından istifadə edib əvvəlcə yumruqla onun sifət nahiyəsinə bir neçə zərbə vurub sağlamlığa zərər vurmayan xəsarətlər yetirmiş, daha sonra isə stolun üzərində olan mətbəx bıçağını götürüb həmin bıçaqla x3in qəsdən boğaz, sinə və bədənin digər nahiyələrinə xüsusi amansızlıq və qəddarlıqla, ona xüsusi əzab verdiyini dərk etməklə çoxsaylı zərbələr vuraraq, ümumilikdə sağlamlığa ağır zərər vurmaya aid olan boyunun sol yan səthinin qida borusunun zədələnməsi ilə müşayiət olunmuş bir ədəd deşilmiş-kəsilmiş yarası və döş qəfəsinin ön səthinin sol yarısının boşluğa nüfuz edərək sol ağciyərin zədələnməsi ilə müşayiət olunmuş bir ədəd deşilmişkəsilmiş yarası və ümumilikdə sağlamlığa yüngül zərərvurmaya aid olan boyunun mərkəzi hissəsinin bir ədəd, sağ qaş nahiyəsinin bir ədəd və sağ qulaqaltı nahiyələrin iki ədəd kəsilmiş-deşilmiş yara xəsarətlərini yetirməsi nəticəsində qida borusunun və sol ağciyərin zədələnməsi nəticəsində baş vermiş kəskin qanitirmə ilə nəticələnib sonuncunun ölümünə səbəb olan xüsusi ağrılar verməklə xəsarətlər yetirib onu qəsdən öldürmüş, yəni onun üçün aşkar surətdə köməksiz vəziyyətdə olan X5 xuliqanlıq niyyəti ilə və xüsusi amansızlıqla qəsdən həyatdan məhrum etmişdir.